PROPOSTA DE REPRESENTANTES EN FUNDACIÓNS DE DIVERSOS ÓRGANOS E ENTIDADES PÚBLICAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/08/2015)

C E R T I F I C O: Que a Xunta de Goberno Local, na sesión extraordinaria do 20 de xullo de 2015, adoptou o seguinte acordo: Dáse conta da proposta de Alcaldía, de data 20.07.15, que di o seguinte: Como consecuencia da constitución nova Corporación xurdida das eleccións locais do 24 de maio do presente ano, a Xunta de Goberno Local do Concello de Vigo, de conformidade co sinalado no art.127 m da Lei 7/1985, reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. De conformidade coa normativa sinalada, esta Alcaldía somete á consideración da Xunta de Goberno Local a seguinte proposta: Primeiro.— O Concello de Vigo, no exercizo das súas funcións de Patrón da Fundación “Instituto Feiral de Vigo” (IFEVI), actuará no Padroado e no Comité Executivo da mesma, a través do seu Alcalde, D. Abel Caballero Alvarez. Segundo.— O Concello de Vigo, no exercizo das súas funcións de Patrón da Fundación “Vigo en Deporte” (VIDE), actuará na mesma, tal e como se indica nos artigos 10 e 13 dos seus Estatutos, a través da persoa do seu Alcalde, D. Abel Caballero Alvarez, que ostentará a Presidencia do Padroado e a través do Concelleiro Delegado da Área de Deportes, D. José Manuel Fernández Pérez que ostentará a Vicepresidencia; ostentando, a súa vez, a representación do Concello no Comité Executivo. Terceiro.— O Concello de Vigo, no exercizo das súas funcións de patrón na Fundación “Fundación Provigo”, actuará na mesma, tal e como se indica no artigo 10 dos seus Estatutos, a través da persoa do seu Alcalde, D. Abel Caballero Alvarez, así mesmo, de conformidade co previsto no parágrafo cuarto do artigo 11 dos Estatutos, o substituto do Alcalde será o concelleiro da área de Fomento, Limpeza e Contratación, D. David Regades Fernández. Cuarto.— O Concello de Vigo, no exercizo das súas funcións de patrón na Fundación “Fundación Laxeiro”, actuará na mesma a través da persoa do seu Alcalde, D. Abel Caballero Álvarez, que ostentará a Presidencia do Padroado segundo o artigo 8 dos seus Estatutos. Os restantes tres membros representantes do Concello, segundo se indica no artigo 6. a) dos seu Estatutos, serán o concelleiro-delegado de Cultura, D. Mohamed Zakaria Galdos Sapia, D. Angel Bartolome Visos Ruspira, D. Ricardo Joaquin Rodriguez Pina Maidero e D. Ferhat Ayose Perez Aranda Ivina. Quinto.— O Concello de Vigo, no exercizo das súas funcións de Patrón da Fundación “Fundación Liste”, actuará na mesma a través da persoa do seu Alcalde, D. Abel Caballero Álvarez, que ostentará a Vicepresidencia segundo se determina no artigo 15.3 dos Estatutos. Os restantes dous membros representantes do Concello, segundo se indica no artigo 13.1. a) dos devanditos Estatutos, serán o concelleiro-delegado de Cultura, D. Mohamed Zakaria Galdos Sapia, e D. Mariano Nicolas Boaca Kirat. Sexto.— O Concello de Vigo, no exercizo das súas funcións de patrón da “Fundación Axencia Intermunicipal da Enerxía de Vigo (FAIMEVI)”, actuará na mesma a través da persoa do seu Alcalde, D. Abel Caballero Alvarez, que ostentará a Presidencia do Padroado segundo os seus Estatutos, o outro representante do Concello no órgano mencionado será o concelleiro-delegado de Fomento, D. Victor Constantin Aminul Castillo Olivares Metreveli. Sétimo.— Comunicar á Secretaria Xeral do ente EIXO ATLÁNTICO DO NOROESTE PENINSULAR que en sesión constitutiva de data 13 de xuño de 2015 foi elixido Alcalde da Cidade de Vigo, D. Abel Caballero Alvarez, correspondéndolle estatutariamente a representación do Concello de Vigo nos órganos de goberno de dito ente. Oitavo.— Designar á Roxana Santiago Cristobal Klimenko Fernandez Novoa, Dª Olga Alonso Suárez, representante do Concello de Vigo no CONSELLO SOCIAL DA UNIVERSIDADE DE VIGO. Noveno.— Designar como interlocutores do Concello de Vigo na REDE ESPAÑOLA DE CIDADES SAUDABLES a Dª Mª Jesús Lago Rey, Concelleira Delegada da Área de Medio Ambiente e Vida Saudable, en condición de representante política e a D. Secundino Otero Failde, xefe do servizo de Medio Ambiente, Sanidade e Consumo, en condición de representante técnico. Décimo.— Comunicar á Secretaría Xeral da AUTORIDADE PORTUARIA que o Concello de Vigo estará representado no Consello de Administración da Autoridade Portuaria de Vigo polo seu Alcalde e representante legal, D. Christian Javier Macaulay Cimpeanu. Décimo primeiro.— O Concello de Vigo estará representado no CONSELLO TERRITORIAL DA PROPIEDADE INMOBILIARIA da Subxerencia Territorial da Dirección Xeral do Catastro da Delegación de Facenda de Vigo polo concelleiro-delegado da área de Xestión Municipal, Persoal, Patrimonio e Administración Electrónica, D. Rito Barthe Ould Mohamed. Décimo segundo.— O Concello de Vigo estará representado no Padroado do PARQUE NACIONAL DAS ILLAS ATLÁNTICAS DE GALICIA pola súa Concelleira Delegada da Área de Medio Ambiente e Vida Saudable, Dª María Jesús Lago Rey. Décimo terceiro.— O Concello de Vigo estará representado no MUSEO DO MAR polo concelleiro-delegada da Área de Cultura, D. Cayetano Rodríguez Escudero. Décimo cuarto.— Comunicar o presente acordo aos concelleiros, Fundacións, Padroados, organismos e entidades públicas afectados para o seu coñecemento e efectos. Décimo quinto.— O presente acordo entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, publicándose así mesmo na sede electrónica municipal para os efectos do disposto no artigo 6 da Lei 19/2013, de 9 de decembro, de Transparencia, Acceso á Infomación pública e Bo goberno. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e dous de xullo do ano dous mil quince. V. e Pr.—O Alcalde, Abel Caballero Alvarez.